Συζήτηση:Ομοφυλοφιλία

message: copy paste μην το χρησιμοποιήσεις σε παρακαλώ στο κύριο άρθρο--ΗΠΣΤΓ 08:00, 13 Μαρτίου 2006 (UTC)

message: Μόλις διάβασα περί του ιερού λόχου των Θηβών σε ξένα site και όταν το έψαξα έπεσα από τα σύννεφα, μιας και το εκπαιδευτικό μας σύστημα δεν θεώρησε political correct να μας διδάξει περί το ποιος ήταν πραγματικά ο θηβαικός ιερός λόχος ο οποίος αποτελείτο από ομοφυλόφιλους εραστές οπλίτες (βλ. λήμμα). Σε κάθε περίπτωση η ομοφυλοφιλία και η παιδεραστία (αν και νομίζω ότι είχε άλλο χαρακτήρα με την σημασία της λέξεως που δίνουμε σήμερα, π.χ. είχε ένα χαρακτήρα μύησης μεταξύ εραστή και ερωμένου) στην αρχαία Ελλάδα τελικά ήταν κάτι συνηθισμένο για παράδειγμα η παράδοση αναφέρει πως ο Ιόλαος ήταν Εραστής του Ηρακλή, όπως ο Γανυμήδης του Δία ή ο Πάτροκλος του Αχιλλέα ή ο Ηφαιστίωνας του Μεγάλου Αλεξάνδρου (εδώ το ελληνικό βίκι δεν αναφέρει λέξη σε αντίθεση με το αγγλικό wiki)). Το να μην διδάσκεται ο Έλληνας την αλήθεια στα σχολεία περί της ομοφυλοφιλίας στην αρχαία Ελλάδα (και ειδικά αυτής στον αρχαιοελληνικό στρατό) είναι επιστημονικά απαράδεκτο. Φυσικά υπήρχαν και οι κίναιδοι (ή βάταλοι), αλλά θεωρώ πως (όπως και σχεδόν σε όλες τις αρχαίες κοινωνίες) η ομοφυλοφιλία μεταξύ ανδρών δεν ήταν ταμπού, αλλά κάτι κοινωνικά αποδεκτό (υπήρχαν και γνωστοί ομοφυλόφιλοι όπως ο στρατηγός Αλκιβιάδης), αν και νομίζω πως οι θηλυπρεπείς έχαιραν λιγότερης εκτίμησης. Αυτά αναφέρονται σε πολλά βιβλία π.χ. στον Πλάτωνα (Συμπόσιο κτλ). Τέλος, το να λένε κάποιοι πως οι ιστορικοί που αναφέρονται στην ομοφυλοφιλία των αρχαίων Ελλήνων είναι οι ίδιοι ομοφυλόφιλοι νομίζω ότι χαμηλώνει το επίπεδο της συζήτησης.79.167.114.131 13:38, 1 Αυγούστου 2015 (UTC)
thread_title:  Η ομοφυλοφιλία στην αρχαία Ελλάδα είναι κάτι που δεν διδασκόμεθα στα ελληνικά σχολεία!

message: Το άρθρο αυτή τη στιγμή έχει, ας μου επιτραπεί, τα κακά του τα χάλια και εμφανίζει κατάσταση σκοταδιστικής ομοφυλοφοβίας τύπου εγκυκοπαίδειας της δεκαετίας του 50. Παρακαλώ όποιον υπεύθυνο της ελληνικής Βικιπαιδείας διαβάσει αυτό το σχόλιο να επιληφθεί λίγο της κατάστασης αυτού του άρθρου που αφορά σε ένα φλέγον σύγχρονο ζήτημα και μια ευπαθή κοινωνική ομάδα.  — ανυπόγραφο σχόλιο  .
Καλώς ήρθατε στην Βικιπαίδεια. Όπως ίσως δεν γνωρίζετε, η Βικιπαίδεια δεν έχει "υπεύθυνους" για το περιεχόμενο, αλλά οποιοσδήποτε μπορεί να επεξεργαστεί τα λήμματα με σκοπό να τα βελτιώσει. Συνεπώς είστε κι εσείς ευπρόσδεκτος να βελτιώσετε το συγκεκριμένο λήμμα. Δείτε τον οδηγό για νέους χρήστες και την Βικιπαίδεια:Βοήθεια αν σας χρειαστεί για να ξεκινήσετε. -geraki talk 11:05, 15 Απριλίου 2013 (UTC)
thread_title: γενικές παρατηρήσεις

message: Αν θυμάμαι καλά, στις περισσότερες λέξεις που έχουν πρώτο συνθετικό το ομο- η ετυμολογική ανάλυση χρησιμοποιεί το επίρρημα ομού ως προέλευση. Αν ισχύει αυτό, σημαίνει ότι το ομού είναι η παλαιότερη μορφή που απαντά η ρίζα. Οπότε η προέλευση είναι ομού + φύλο (ή φυλή;) + φίλος (ή φιλώ;) και όχι ομός. Έχουμε όμως και τον ειδικό, στον οποίο προστρέχω (μέχρι να με βρίσει)--Αρχίδαμος 00:08, 29 Ιουλίου 2006 (UTC)
Εδώ πρέπει να ξεκαθαρίσουμε κάτι.  Η λογική σύνθεση είναι του Αυστριακού.   Τα εχέγγυα είναι ελληνικά. ΟΜΟ +ΦΥΛΟ +ΦΙΛΟΣ. Αυτή την σύνθεση όμως την έχουν αντιγράψει έλληνες εκείνης της εποχής σπουδάζοντες στό εξωτερικό. .  Δεν θεωρώ ότι είναι και η καλλίτερη.  Αφενός μεν θα μπορούσε να εννοεί και πολλά άλλα τα οποία δεν έχουν κανμία σχέση με τα γυναικώδη ἤ ανδρώδη, αφετέρου δε είναι και γερμανικός σιδηρόδρομος  και δεν βοηθάει στήν συντομία του λόγου.  Ο ομοφυλόφιλος  θα μπορούσε να είναι και ο πατριώτης για ένα απλό παράδειγμα όσο και παράξενο ἄν σας φαίνεται.  Υπάρχουν όμως στην ελληνική πολλές λέξεις τις οποίες οι τότε σπουδάζοντες έλληνες στην Αυστρία ἤ Γερμανία δεν γνώριζαν. Καταθέτω λίγες.  ανδρόγυνος, γυναικώδης, ημίανδρος, ημιγύναικος, θηλυδρίας, διγενής, κίναιδος, άνανδρος και άλλα πολλά. Έχουμε επίσης  και τον  ερμαφρόδιτο για να καλύψουμε και τον  αμφιφυλόφιλο.(Nestanaios 07:31, 10 Σεπτεμβρίου 2011 (UTC)
thread_title: ετυμολογία

message: Κάθε είδους πορνεία (ερωτική επαφή μη ευλογημένη από τον θεό) θεωρείται αμαρτία. Η Ορθόδοξη εκκλησία δεν διαχωρίζει τα "κακά" όπως οι  άλλες κάστες του χριστιανισμού (παπισμός, προτεστάντες κλπ). Για την εκκλησία όποιος πορνεύει είναι αμαρτωλός είτε είναι ομοφυλόφιλος, είτε είναι ετεροφυλόφιλος. Πρέπει να βάλω όλοκληρο το βιβλίο της καινής διαθήκης εδώ για να υποστηρίξω αυτήν την άποψη, με μιά γραμμή, όπως έχει το άρθρο, δεν βγαίνει άκρη. Βέβαια βλέπουμε αδικαιολόγητες επιρροές, άπο τις άλλες κάστες, στην ορθόδοξη εκκλησία για αυτό το θέμα. 
Επίσης, η ομοφυλοφιλία καθ'αυτή δεν ήταν ποτέ ποινικοποιήσιμη στην Ελλάδα (αν ήταν έτσι θα είχαν συλλάβει τον Καβάφη και άλλους που εξέφραζαν τα ομοφυλοφιλικά τους αισθήματα ανοικτά) μόνο η ομοφυλοφιλική σεξουαλική επαφή σε ηλικίες κάτω των 21 ετών μέχρι τα μέσα της δεκαετίας του 50. Σήμερα είναι μέχρι τα 18.
Επίσης πάρα πολλοί επιστήμονες υποστηρίζουν ότι η ομοφυλοφιλία στις περισσότερες περιπτώσεις (90-95%) είναι θέμα επιλογής εκούσιας ή/και ακούσιας, μέσω εμπειριών που μπορεί να διαμορφώσουν την σεξουαλική ταυτότητα κάποιου. Στο υπόλοιπο 10-5% είναι γονιδιακή. Το ίδιο ισχύει και για τη ετεροφυλοφιλία. Αν πάρεις ένα μωρό και το βάλεις να μεγαλώσει σε έναν ομοφυλόφιλο κόσμο, θα γίνει ομοφυλόφιλο κατα 95%.
Στην Αρχαία Ελλάδα, η ομοφυλοφιλία δεν υπήρχε ως όρος. Αν πήγαινες με τον καλύτερο σου φίλο δεν συνέβαινε κάτι ιδιέταιρο. Απλά "έπαιζες" με τον καλύτερο σου φίλο. Οι γυναίκες θεωρούνταν κτήματα των ανδρών και ανόητα όντα που δεν μπορούσες να συζητήσεις κάτι μαζί τους και χρήσιμες μόνο στο να κάνουν παιδιά και να φροντίζουν το σπίτι. Ο έρωτας βρισκόταν στον "κολλήτο" φίλο τότε. Μπορούσες να μιλάς με τις ώρες μαζί του και να κάνεις σεξ μαζί του χωρίς να "τρέχει" κάτι άλλο.
Μην γράφετε άρθρα επηρεασμένοι από τα δυτικά ήθη και έθιμα, εδώ είναι τελείως διαφορετικά τα πράγματα.
thread_title:  Θρησκευτικά επιχειρήματα... και άλλα.  

message: θα ήθελα να εξηγήσεις γιατί είναι πορνεία η ομοφυλοφιλία, όχι όμως γιατί είναι πορνεία για την εκκλησία
ούτε φυσικά να υποστηρίξεις την άποψή σου αντιγράφωντας ολόκληρο το βιβλίο της Καινής Διαθήκης όπως λες. Κάτι που είναι αυθεντία για σένα, για τους υπόλοιπους μπορεί να μην σημαίνει τίποτα ή να μην αποδεικνύει τίποτα. Πολλά πράγματα είναι σημαντικά αλλά πρέπει να τα κρίνουμε μέσα στο κοινωνικό τους πλαίσιο. Η δουλεία για παράδειγμα ήταν απόλυτα φυσιολογική στην θαυμαστή κατά πολλά άλλα αρχαία Ελλάδα αλλά κανείς δεν μπορεί να την δεχτεί σήμερα. Έτσι το να λες ότι πριν μερικές χιλιάδες χρόνια η ομοφυλοφιλία δεν ευλογήθηκε, στην πραγματικότητα δεν μπορεί να θεωρηθεί εμπεριστατωμένη άποψη, η δε σύγχρονη Ορθόδοξη Εκκλησία διαφωνεί και με το σεξ με προφύλαξη οπότε λίγοι μπορούν να την εμπιστευτούν σε θέματα σεξουαλικής συμπεριφοράς. Έτσι, για να έχουμε ένα κοινό σημείο αναφοράς μπορούμε να χρησιμοποιούμε επιχειρήματα που στηρίζονται στις ανθρώπινες αξίες σήμερα και όχι σε κάποια "κάστα" όπως λες. Για παράδειγμα εγώ δεν αποδέχομαι την παιδεραστία γιατί προσβάλλεται και τραυματίζεται η παιδική ηλικία και το παιδί μπορεί να πέσει θύμα εκμετάλλευσης από τον ενήλικα. Αντίστοιχα, θα ήθελα να μου δικαιολογήσεις σύμφωνα με τα αξιακά σου κριτήρια γιατί δύο ενήλικες του ίδιου φύλου που συμφωνούν να ενώσουν τις ζωές τους, προσωρινά ή μόνιμα, διαπράττουν πορνεία.
Επιπλέον, όταν λες "πάρα πολλοί επιστήμονες" συμφωνούν σε αυτό, όταν όλες οι μελέτες που διαβάζουμε συμφωνούν σε κάτι άλλο τότε θα πρέπει να μας πεις πόσοι είναι αυτοί και μάλιστα πόσοι στους πόσους. Δηλαδή 50 επιστήμονες είναι όντως πολλοί, αν είναι όμως 50 στους 5000 τότε είναι πολύ λίγοι για να πειστούμε για τις μελέτες τους.
<edit αδόκιμων σχολίων>
thread_title:  θρησκευτικά επιχειρήματα??? 

message: Ο τομέας, αρχαία Ελλάδα, είναι άκρως POV. Δε νομίζω ότι ήταν κάτι συνηθισμένο, ενώ υπήρχε και νόμος περί κίναιδων. Δυστυχώς δεν μπορώ να το αποδείξω, αλλά είναι σίγουρο ότι υπήρχε σχετικός νόμος.--Θεόδωρος 14:46, 29 Σεπτεμβρίου 2008 (UTC)
Αν θέλεις την άποψή μου, πρακτικά η ερωτική επαφή ήταν διαδεδομένη ήδη από τους Ομηρικούς χρόνους σε ένα τελείως διαφορετικό πλαίσιο από αυτό διανοούμαστε εμείς και η κατά βάθος χριστιανική πουριτανική ηθική μας σήμερα Θεόδωρε. Πολύ περισσότερο αν λάβουμε υπόψιν μας ότι τα ελληνικά φύλα ήταν κατεξοχήν πολεμικά φύλα. Τα αρσενικά περνούσαν πολύ περισσότερο χρόνο με τους συντρόφους τους αντί με τις γυναίκες τους ή τις εταίρες στα σπίτια τους. Μπορεί να σε παραξενεύει, αλλά οι φοβερότεροι πολεμιστές του κόσμου έχουν μείνει στην ιστορία για αυτή την έννοια της συντροφικότητας που περιλάμβανε και τον έρωτα. Οι Σαμουράι για παράδειγμα έγραψαν πάνω στο αντικείμενο. Ο Καθρέφτης της ανδρικής αγάπης ήταν απλά μια επιτομή απόψεων και στίχων που είχαν γραφεί από διάφορους φοβερούς πολεμιστές. Η καταγραφή σε στίχο της ανδρικής αγάπης του Αχιλλέα προς τον Πάτροκλο είναι ένα άλλο αρχαιοελληνικό παράδειγμα αναφοράς της συντροφικής αγάπης. Ωστόσο θα σου βρω τα στοιχεία για τον νόμο που όντως υπήρξε -εκτός και αν αναφέρεσαι στους Νόμους της Πολιτείας του Πλάτωνα. Θα ήταν όμως πολύ ενδιαφέρον, εφόσον ξεκινήσουμε μια κατά εποχές ανάλυση, να δούμε πώς μεταλλάσσεται η έννοια μέσα στους αιώνες, και πότε προσλαμβάνει τον χαρακτήρα του αμαρτήματος. Να επιχειρήσουμε να ερμηνεύσουμε την αυστηρή ομοφυλοφιλική δομή των κλειστών σχολείων στον δυτικό κόσμο, την εξάπλωση της ομοφυλοφιλίας στον ιερατικό και μοναστικό κόσμο και πολλά άλλα φαινόμενα που συνδέονται με ό,τι ονομάζουμε γενικά και αδόκιμα ομοφυλοφιλία--ΗΠΣΤΓ 15:54, 29 Σεπτεμβρίου 2008 (UTC)
replies: text: Παρ' ότι η ομοφυλοφιλία είναι μία σχετικά απλή και κατανοητή έννοια, η πορεία της μέσα στο χρόνο είναι δαιδαλώδης και η σημασία της δεν είναι μονοδιάστατη ώστε τόσο εύκολα να πει κανείς αν ήταν "συνηθισμένη" ή "ασυνίθηστη", ενώ κακώς αντιμετωπίζεται η πορεία αυτή υπό το πρίσμα της θρησκευτικής (όχι μόνο Χριστιανικής) ηθικής. Οι αναφορές για την ομοφυλοφιλία στην Αρχαία Ελλάδα είναι πάρα πολλές (Αριστοφάνης, Ευρυπίδης, Αριστοτέλης, Όμηρος, Πλάτων, Πλούταρχος κλπ.) κι αυτό εκ των πραγμάτων καταδεικνύει το αν ήταν κάτι "διαδεδομένο" ή όχι. Κακώς τοποθετήθηκε το πινακάκι στο κυρίως άρθρο ότι "Η ουδετερότητα αμφισβητείται". Φυσικά δεν είναι καθόλου POV, δεδομένου ότι ο χρήστης που το συνέταξε δείχνει αρκετά προσεκτικός ("ώστε πολλοί μελετητές να πιστεύουν..."). Dimitrissss 16:48, 29 Σεπτεμβρίου 2008 (UTC)
Η αίσθηση που δίνει το κείμενο, είναι οτι ήταν σαν κάτι φυσιολογικό. Αυτό διότι αν το διαδεδομένο ως έννοια, αναφερθεί χωρίς και τους τρόπους που το περικλείουν τότε από μόνο του είναι ελλιπές και μονόπλευρο (εν προκειμένω ο νόμος, αλλά και φυσικά τάσεις που προσδιορίζουν το κοινωνικό γίγνεσθαι όπως μπορεί να προκύπτουν από την αρχαία γραμματεία). Επίσης, να προσθέσω το εξής. Μπορεί κάποιος άνθρωπος ή μία κοινωνία να πειραματίζεται σε κάποια δεδομένα. πολύ εύστοχα παρατηρείτε, ότι ήταν μία για παράδειγμα έντονη στρατιωτική κοινωνία, όπως η Σπάρτη, θα μπορούσε να παρουσιάσει τέτοια φαινόμενα. Από την άλλη όμως κάθε Σπαρτιάτης είχε και τη γυναίκα του και αν υποθέσω το πόσο ελευθερία είχαν οι γυναίκες εκεί και πόσο καιρό έμεναν επίσης μόνες του, πιθανολογώ και μία αντίστοιχη συμπεριφορά. Άλλο όμως μία πρακτική τέτοιου είδους, που προκύπτει από ανάγκες της ανθρώπινης φύσης που πρέπει να ικανοποιηθούν, αφού είναι αποδεδειγμένο πως σε κάθε κοινωνία εμφανίζεται το σχετικό φαινόμενο και άλλο να πούμε πως σε μία κοινωνία αντιμετωπίζεται ως κάτι φυσιολογικό ή ως κάτι διαδεδομένο, χωρίς να υπομνηματίζουμε ακόμα και αυτές τις καταστάσεις που ανωτέρω τέθηκαν. Από εκεί και πέρα σίγουρα η εξειδίκευση και η ανάλυση μόνο καλό μπορεί να επιφέρει και ειδικά με χρήση καλής βιβλιογραφίας, για να αποφευχθούν οι παρανοήσεις, σε ένα ευαίσθητο θέμα

text: Ίσως το POV είναι καλύτερα να το βάλω στον συγκεκριμένο τομέα και όχι γενικά..--Θεόδωρος 17:23, 29 Σεπτεμβρίου 2008 (UTC)
replies: text: :Εξακολουθώ να επιμένω ότι οι ορολογίες "διαδεδομένο" ή μη και "φυσιολογικό" ή μη, στην προκειμένη περίπτωση, είναι σωστό να αντιμετωπίζονται ανάλογα με τη λογική της εκάστοτε κοινωνίας και της εκάστοτε εποχής, και όχι κάτω από τις αντιλήψεις με την οποία έχει περάσει η ομοφυλοφιλία στο συλλογικό υποσυνείδητο. Dimitrissss 20:20, 29 Σεπτεμβρίου 2008 (UTC)
Γι αυτό φίλε Δημήτρη πρέπει να δούμε/βρούμε τη νομοθεσία.--Θεόδωρος 20:32, 29 Σεπτεμβρίου 2008 (UTC)
Aισχύνου, Nόμος Aττικού Δικαίου - Kατά Tιμάρχου 12
"Oι διδάσκαλοι να μην ανοίγουν τα σχολεία πρίν ανατείλει ο ήλιος και να τα κλείνουν πριν από την δύση του. Nα μην επιτρέπεται σε όσους έχουν μεγαλύτερη ηλικία από τα παιδιά να εισέρχονται στα σχολεία, όταν υπάρχουν μέσα παιδιά, εκτός αν πρόκειται για τον υιό, τον αδελφό 'ή τον γαμπρό του διδασκάλου. Eάν κάποιος παραβεί αυτή την απαγόρευση και εισέλθει στο σχολείο, θα τιμωρείται με την ποινή του θανάτου. Eπίσης οι επί κεφαλής της παλαίστρας να μην επιτρέπουν, επ' ουδενί λόγο, σε κανέναν ενήλικο να κάθεται μαζί με τα παιδιά στις Eορτές του Eρμή. Eάν κάτι τέτοιο συμβεί ο επί κεφαλής της παλαίστρας είναι ένοχος παραβάσεως του νόμου περί διαφθοράς των ελευθέρων παίδων".
Αυτό εννοείς;--ΗΠΣΤΓ 20:41, 29 Σεπτεμβρίου 2008 (UTC)
Αισχίνου Κατά Τιμάρχου 136
"Εγώ δε ούτε έρωτα δίκαιον ψέγω, ούτε τους κάλλει διαφέροντας φημί πεπορνεύσθαι, ούτε αυτός εξαρνούμαι μη ου γεγονέναι <τ'> ερωτικός και έτικαι νυν είναι; Ορίζομαι δ' είναι το μεν εράν των καλών και σωφρόνων φιλανθρώπου πάθος και ευγνώμονος ψυχής, το δε ασελγαίνειν αργυρίου τινά μισθούμενον υβριστού και απαιδεύτου ανδρός έργον είναι ηγούμαι. Και το μεν αδιαφθόρως εράσθαι φημί καλόν είναι, το δ' επαρθέντα μισθώ πεπορνεύσθαι αισχρόν; Οι γαρ πατέρες ημών, οθ' υπέρ των επιτηδευμάτων και των εκ φύσεως αναγκαίων ενομοθέτουν, α τοις ελευθέροις ηγούντο είναι πρακτέα, ταύτα τοις δούλοις απείπον μη ποιείν;.δούλον ελευθέρου παιδός μητ' εράν μητ' επακολουθείν, ή τύπτεσθαι τη δημοσία μάστιγι πεντήκοντα πληγάς αλλά ου τον ελεύθερον εκώλυσεν εράν <και ομιλείν> και ακολουθείν, ουδέ βλάβην τω παιδί, αλλά μαρτυρίαν σωφροσύνης ηγήσατο συμβαίνειν?το δ' επακολουθείν και εφοράν φρουράν και φυλακήν σωφροσύνης ηγήσατο είναι μεγίστην".
"Αλλά εγώ, κύριοι δικασταί, δεν κατηγορώ τον όμορφο έρωτα. Ούτε λέω ότι είναι πόρνος όποιος είναι όμορφος. Ούτε αρνούμαι, ότι έχω αγαπήσει, και αγαπώ τα παιδιά; Και σας διευκρινίζω, ότι το να ερωτεύεται κανείς τα παιδιά τα όμορφα και με ανατροφή, αυτό είναι μια αδυναμία που χαρακτηρίζει ανθρώπους ανωτέρους. Αλλά το να ασελγή κάποιος πληρώνοντας, αυτό νομίζω είναι χαρακτηριστικό κακού και αμορφώτου ανθρώπου. Υποστηρίζω ακόμη ότι το να αγαπηθή ένας νέος με σκοπούς ανιδιοτελείς (αδιαφθόρως), είναι κάτι το ηθικό και όμορφο?Οι πρόγονοί μας κύροι δικασταί, όταν θεσπίζανε νόμους για τις ασχολίες μας και τις ανάγκες της ανθρωπίνης φύσεως, όσα, κατά την γνώμη τους, αρμόζουν σε ελευθέρους ανθρώπους, αυτά τα απαγόρευαν στους δούλους; Ο νόμος λέει ο δούλος απαγορεύεται να γίνεται εραστής ελευθέρου παιδιού, ή να το παίρνη από κοντά γι' αυτό τον σκοπό. Ο παραβάτης δε να μαστιγώνεται δημόσια με πενήντα κτυπήματα. Τον ελεύθερο άνθρωπο όμως, κύριοι δικασταί, δεν τον εμπόδισε να γίνεται εραστής του παιδιού, ούτε τον εμπόδισε να το παρακολουθή. Και δεν νόμισε πως αυτό είναι ζημιά για το παιδί, παρά απόδειξη καλής ανατροφής?Πάντως το να συνοδεύει κανείς παιδιά και να εποπτεύη τις πράξεις τους, αυτό ο νομοθέτης το θεώρησε σαν πολύ σπουδαίο τρόπο περιφρουρήσεως της καλής ανατροφής του παιδιού" 
Παίζει και το παραπάνω βέβαια που αποκαλύπτει το υποκριτικόν της υπόθεσης--ΗΠΣΤΓ 20:45, 29 Σεπτεμβρίου 2008 (UTC)
Δημοσθένους, Nόμος Σόλωνος - Kατά Mηδείου § 47
"Όποιος παρακινεί σε ακολασία παιδί 'ή γυναίκα 'ή άνδρα ελεύθερο 'ή δούλο 'ή παρανομεί εις βάρος κάποιου απ' αυτούς, να καταγγέλεται από οποιονδήποτε Aθηναίο έχει το επίτιμο δικαίωμα, στους θεσμοθέτες. Oι δε θεσμοθέτες μέσα σε τριάντα ημέρες από την καταγγελία να εισάγουν προς δίκη τον κατηγορούμενο ενωπίον της Hλιαίας εφόσον οι δημόσιες ασχολίες το επιτρέπουν. Σε αντίθετη περίπτωση να δικαστεί με την πρώτη ευκαιρία. Aφότου δικαστεί από την Hλιαία και αν κριθεί ένοχος, καταδικάζεται σε φυλάκιση 'ή πρόστιμο. Eάν το αδίκημα όμως είναι σοβαρό τότε να παραδωθεί στους ένδεκα και να θανατωθεί αυθημερόν".
Και ένας σολώνειος για να κλείσω--ΗΠΣΤΓ 20:47, 29 Σεπτεμβρίου 2008 (UTC)
Δε γνωρίζω για ποιόν ακριβώς μιλάω. Απλά θυμάμαι κάποτε, είχα δει μία συζήτηση στην κρατική, στην οποία είχε τεθεί το θέμα, περί ομοφυλοφιλίας στην Αρχαία Ελλάδα. Μάλιστα ήταν αρκετά σοβαρή συζήτηση, χωρίς γραφικούς τύπους. Ένας εκ των παρευρισκομένων, είχε αναφέρει ότι υπήρχε νομοθεσία για την ομοφυλοφιλία. Τώρα δεν είπε συγκεκριμένο νόμο.--Θεόδωρος 21:00, 29 Σεπτεμβρίου 2008 (UTC)

text: Έχω εμπλουτίσει το επίμαχο κομμάτι (Αρχαία Ελλάδα) με αρκετά στοιχεία. Ελπίζω να τα βρίσκετε ικανοποιητικά. Dimitrissss 22:56, 29 Σεπτεμβρίου 2008 (UTC)
Πάντως το άρθρο φαίνεται περισσότερο σαν παράθεση επιχειρημάτων "καλό-κακό" παρά περιγράφει το αντικείμενό του - Badseed απάντηση 23:44, 29 Σεπτεμβρίου 2008 (UTC)

text: Ίσως έχεις δίκιο Badseed, όμως το πιο πολύ "ζουμί" εκεί βρίσκεται. Κι επάνω στο "καλό" - "κακό", κρατάει αιώνες αυτή η κολώνια. Θα επιχειρήσω στο μέλλον να το σουλουπώσω, όσο μπορώ λιγότερο POV. Τουλάχιστον ας γίνει κατηγορίας Β από Γ που είναι τώρα. (Πώς λέμε "πολίτες Β' κατηγορίας"; Κάπως έτσι!)  Dimitrissss 23:58, 29 Σεπτεμβρίου 2008 (UTC)
Much better Δημήτρη. Βέβαια και η παρατήρηση του Badseed είναι πολύ εύστοχη. Αν και νομίζω οτι παρότι επισφαλής και ολισθηρός ο δρόμος της διαλεκτικής, δεν ξεφεύγει ο συγγραφέας του. Επίσης ίσως θα χρειαζόταν γενικά περισσότερες παραπομπές. Νομίζω και πως γενικά σε ζητήματα επίφοβα, οι παραπομπές θα προσέφεραν σημαντική υπηρεσία στο εγχείρημα.--Θεόδωρος 08:38, 30 Σεπτεμβρίου 2008 (UTC)
thread_title: Αρχαία Ελλάδα

message: Παρατήρησα πως το άρθρο ομοφυλοφιλία έχει τοποθετηθεί στα άρθρα ζωτικής σημασίας, στην κατηγορία σεξουαλική αναπαραγωγή. Απ' όσο γνωρίζω, τα ομοφυλόφιλα ζευγάρια δεν αναπαράγονται, έτσι δεν είναι; (όχι τουλάχιστον από αυτή καθεαυτή τη σεξουαλική πράξη μεταξύ τους στους ανθρώπους και τα θηλαστικά)
--Dimorsitanos 15:58, 28 Οκτωβρίου 2008 (UTC)
Ναι, η αλήθεια είναι ότι δεν έχει άμεση σχέση με την αναπαραγωγή. Στο "οικογένεια και σχέσεις" μάλλον στέκεται καλύτερα, έτσι;
replies: text: Όντως, σε κατηγορία για τη σεξουαλικότητα θα πρέπει να τοποθετηθεί και όχι για την αναπαραγωγή. Και μία διευκρίνηση: Δεν είναι ζήτημα αν αναπαράγονται τα ομοφυλόφιλα ζευγάρια, αυτό είναι αυτονόητο. Παρ' όλα αυτά οι ομοφυλόφιλοι άνθρωποι ασφαλώς και αναπαράγονται, δεν είναι λίγοι οι ομοφυλόφιλοι άντρες και γυναίκες που έχουν αποκτήσει παιδιά. Μάλιστα, έχει τεθεί ζήτημα σε νομοθεσίες χωρών που επιτρέπουν το γάμο μεταξύ ατόμων του ίδιου φύλου, για το ποιος θα πρέπει να είναι ο εξ αγχιστείας συγγενικός δεσμός που μπορεί να έχει π.χ. ο σύζυγος κάποιου άντρα που στο παρελθόν έχει αποκτήσει παιδί με γυναίκα. Dimitrissss 22:22, 28 Οκτωβρίου 2008 (UTC)
thread_title:  Αναπαραγωγή 

message: Κατά την διάρκεια αρκετών αυτόματων ελέγχων ο ακόλουθος εξωτερικός σύνδεσμος βρέθηκε να είναι μη διαθέσιμος. Παρακαλούμε ελέγξτε αν ο σύνδεσμος είναι πράγματι νεκρός και διορθώστε τον ή αφαιρέστε τον σε αυτή την περίπτωση!
* http://www.nchr.gr/media/word/gay_rights_final.doc
** In Ομοφυλοφιλία on 2009-07-27 16:45:51, 404 Not Found
** In Ομοφυλοφιλία on 2009-08-11 14:22:36, 404 Not Found
--Gerakibot 14:22, 11 Αυγούστου 2009 (UTC)
thread_title:  Νεκρός σύνδεσμος 

message: Είναι ξεκάθαρο ότι εκφράζει τις απόψεις του εκάστοτε λημματογράφου. Η θρησκεία μπορεί να έχει σαφώς άποψη για το θέμα αλλά η άποψη αυτή δεν μπορεί να είναι επιχείρημα υπέρ ή κατά της ομοφυλοφιλίας. Το λήμμα για παρά πολλούς λόγους ( και κυρίως για την ψευδο-αντικειμενικότητα που το διακρίνει χρήσει σοβαρής βελτίωσης).
Sotkil (συζήτηση) 21:42, 16 Σεπτεμβρίου 2013 (UTC)
thread_title: Το λήμμα δεν έχει επαρκή τεκμηρίωση σε ένα τόσο σοβαρό και λεπτό θέμα στο οποίο είναι υπεραπαραίτητη

message: The article „Homosexuality“ refers in the section „toxicology“ to chemical substances which supposedly emerge homosexuality. This these, is based on the fact that e.g. polymeric structures increase the production of female hormones at the embryonical stage of fetus.
The author makes direct conclusions from the sources 53,52 to the development of homosexuality, although the source refers only to how plastic affects the development of (female) hormones.
In my view, the author mediates through the article his subjective opinion, putting homosexuality in the wrong light as something unnormal caused by external, environmental factors. 
At least the claims based on the sources 52,53 are wrong and must be changed. Αναφορά: User 43
Author 4 (συζήτηση)changed by "Author 4" cause: account creationAuthor 4 (συζήτηση)
replies: text: Εχετε δίκαιο. Τζερόνυμο-opinion is free but facts are sacred (συζήτηση) 06:46, 11 Σεπτεμβρίου 2017 (UTC)
thread_title:  Σχόλιο 2-7-2017

message: γράφεις: Ο Απόστολος Παύλος στην επιστολή του κατά Ρωμαίους καταδικάζει την ομοφυλοφιλική πράξη και όχι τον ομοφυλοφιλικό προσανατολισμό την οποία κατατάσσει μαζί με την ειδωλολατρία στο παρά φύσιν κτίσμα.
* και όχι τον ομοφυλοφιλικό προσανατολισμό
Αναφέρει ρητά ότι δεν καταδικάζει "τον ομοφυλοφιλικό προσανατολισμό" ή εισάγεις πράγματα που σε ενδιαφέρουν, μέσα στα άπειρα άλλα που δεν αναφέρει, επέλεξες κάτι που σου αρέσει
Πχ με ενδιαφέρει η επιστημονική κοσμογονία.
Θα μπορούσα να γράψω: "Ο Απόστολος Παύλος, μπορεί να μην αναφέρει την κβαντική θεωρία πεδίου, αλλά δεν καταδικάζει ρητά την επιστημονική κοσμογονία."
Θα μπορούσα να εκδώσω και έναν τόμο γενετικής (με συγγραφέα των David Sadava) με τίτλο: Ο Απόστολος Παύλος, μπορεί να μην δίδαξε για το DNA, αλλά δεν απέρριψε ρητά το Life: The Science of Biology ISBN 9781319010164.
====καταδικάζει vs κατατάσσει στο παρά φύσιν κτίσμα====
Το παρόν άρθρο δεν το συγγράφει ο Απόστολος Παύλος.
Αν εκείνος θεωρεί ότι η "καταδίκη" διαφέρει από την "κατάταξη στο παρά φύσιν κτίσμα" αυτό αφορά εκείνον.
Σύγχυση κριτηρίων συμπλήρωσης λήμματος.
Την ίδια σύγχυση κάνουν κάποιοι που θεωρούν ότι το Σύνταγμα της Ελλάδας ταυτίζεται με την/είναι η Βικιπαίδεια. Γράφουν "θρησκεία στην Ελλάδα η Ορθοδοξία" ενώ εγκυκλοπαιδικά γράφουμε "θρησκεία: Ανατολική Ορθόδοξη Εκκλησία (επίσημη), αθρησκία, ισλαμισμός, καθολικισμός.
Σύγχυση κριτηρίων.
Είσαι εσύ ο Απόστολος Παύλος;
thread_title:  Χαλκευμένοι μύθοι - να προστεθεί αναφορά ή σβήσ' το 

message: Το παρόν άρθρο δεν το συγγράφει ο Απόστολος Παύλος.
Αν εκείνος θεωρεί ότι η "καταδίκη" διαφέρει από την "κατάταξη στο παρά φύσιν κτίσμα" αυτό αφορά εκείνον.
Σύγχυση κριτηρίων συμπλήρωσης λήμματος.
Την ίδια σύγχυση κάνουν κάποιοι που θεωρούν ότι το Σύνταγμα της Ελλάδας ταυτίζεται με την/είναι η Βικιπαίδεια. Γράφουν "θρησκεία στην Ελλάδα η Ορθοδοξία" ενώ εγκυκλοπαιδικά γράφουμε "θρησκεία: Ανατολική Ορθόδοξη Εκκλησία (επίσημη), αθρησκία, ισλαμισμός, καθολικισμός.
Σύγχυση κριτηρίων.
Είσαι εσύ ο Απόστολος Παύλος;
thread_title: '''καταδικάζει''' vs '''κατατάσσει στο παρά φύσιν κτίσμα'''